തിരുവോണനാളില് സുരേഷ്ഗോപി എവിടെയായിരുന്നു? കാണണം ഈ മാതൃക..! എത് നിമിഷവും തകര്ന്ന് വീഴാവുന്ന ഒറ്റമുറി ഷെഡില് കഴിഞ്ഞിരുന്ന അമ്മയും മകനും പുതിയ വീട്ടിലേക്ക് തിരുവോണനാളില് താമസം മാറുന്നതിന്റെ സന്തോഷത്തിന് പങ്കുചേരാനും, അവരുടെ സ്വപ്ന ഭവനത്തിന്റെ താക്കോല് കൈമാറാനുമായിരുന്നു അദ്ദേഹം കരയാമുട്ടത്ത് എത്തിയത്. തൃശ്ശൂര്: എന്നും പാവപ്പെട്ടവര്ക്കും ദുരിതമനുഭനിക്കുന്നവര്ക്കും സഹായമേകിക്കൊണ്ട് അവരിലൊരാളായി പ്രവര്ത്തിക്കുന്ന വ്യക്തിയാണ് നടനും എംപിയുമായ സുരേഷ് ഗോപി. സാമൂഗൃഹിക വിഷയത്തില് ഇടപെടാനും, പ്രതികരിക്കുവാനും എന്നും മുന് നിരയില് തന്നെ അദ്ദേഹം ഉണ്ടാകാറുണ്ട്. അതുപേലെതന്നെ സേഷ്യല് മീഡിയയിലും അദ്ദേഹത്തിന്റെ ഇടപെടല് എടുത്ത് പറയേണ്ടതാണ്. എന്നാല് ഈ ഓണ നാളില് അദ്ദേഹം എവിടെയായിരുന്നു എന്ന ചോദ്യം കൊണ്ടെത്തിക്കുന്നത് തൃശ്ശൂര് ജില്ലയിലെ കരയാമുട്ടം വോള്ഗ സെന്ററിന് സമീപത്തെ സിമിയുടെയും മകന് ആദിത്യദേവിന്റെയും ഏറ്റവും വലിയ സ്വപ്ന സാക്ഷാത്കാരത്തിന്റെ മുന്നിലാണ്. എത് നിമിഷവും തകര്ന്ന് വീഴാവുന്ന ഒറ്റമുറി ഷെഡില് കഴിഞ്ഞിരുന്ന അമ്മയും മകനും പുതിയ വീട്ടിലേക്ക് തിരുവോണനാളില് താമസം മാറുന്നതിന്റെ സന്തോഷത്തിന് പങ്കുചേരാനും, അവരുടെ സ്വപ്ന ഭവനത്തിന്റെ താക്കോല് കൈമാറാനുമായിരുന്നു അദ്ദേഹം കരയാമുട്ടത്ത് എത്തിയത്. കുടുംബത്തോടൊപ്പമുള്ള ഓണാഘോഷങ്ങള് മാറ്റി വച്ച് കൊണ്ടാണ് അദ്ദേഹം ഈ ധന്യമുഹൂര്ത്തത്തിന് സാക്ഷിയാവാനെത്തിയത്. ഗുരുവായൂരമ്ബലത്തിലെത്തി തൊഴുതശേഷം സൂഹൃത്തും ലുലു ഗ്രൂപ്പ് മീഡിയ കോഡിനേറ്ററുമായ എന് ബി സ്വരാജുമൊത്താണ് അദ്ദേഹം ചടങ്ങില് പങ്കെടുക്കാനായി കരയാമുട്ടത്തെത്തുന്നത്. കരയാമുട്ടം വിവേകാനന്ദ സേവാകേന്ദ്രമാണ് പൊയ്യാറ പരേതനായ ഗിരീഷിന്റെ ഭാര്യ സിമിയുടെ വര്ഷങ്ങളായുള്ള സ്വപ്നം സഫലമാക്കിക്കൊണ്ട് തലചായ്ക്കാന് സുരക്ഷിതമായൊരു വീടൊരുക്കിയത്. കണ്മുമ്ബില് കാണുന്നത് സ്വപ്നമല്ലെന്ന് സിമിയ്ക്കും ആദിത്യദേവിനും ഇപ്പോളും വിശ്വസിക്കാനായിട്ടില്ല. ഷീറ്റ് മേഞ്ഞ ഒറ്റമുറി കൂരയില്നിന്ന് പുതിയ വീട്ടിലേക്കുള്ള മാറ്റത്തിനിടയില് അവര്ക്ക് സങ്കടങ്ങളുടെ വലിയ കഥ പറയാനുണ്ട്. സിമിയുടെ സ്വപ്നം പൂവണിഞ്ഞതിങ്ങനെ പരേതനായ ഗിരീഷിന്റെ ഭാര്യ സിമിയും മകന് ആദിത്യദേവും ഭീതിയോടെ ഏത് നിമിഷവും തകര്ന്ന് വീഴാവുന്ന ഒറ്റമുറി ഷെഡില് കഴിയാന് തുടങ്ങിയിട്ട് വര്ഷങ്ങള് ഏറെയായി. പതിനാറ് വര്ഷങ്ങള്ക്ക് മുന്പാണ് സിമിയുടെ ഭര്ത്താവ് ഗിരീഷ് മരണപ്പെട്ടത്. വിദ്യാര്ത്ഥിയായ മകനുമൊത്ത് സധൈര്യം താമസിക്കാന് ഒരു വീടൊരുക്കാന് സിമി ഏറെ ശ്രമിച്ചുവെങ്കിലും സാധിച്ചിരുന്നില്ല. ഇതിനിടയിലാണ് ഇവര്ക്ക് സുരക്ഷിതമായ വീടൊരുക്കാന് വിവേകാനന്ദ പ്രവര്ത്തകര് മുന്നോട്ട് വന്നത്. തുടര്ന്ന് ആറ് മാസങ്ങള് കൊണ്ട് രണ്ട് ബെഡ് റൂമുകളും , അടുക്കളയും, ഹാളും , വരാന്തയുമായി സിമിയ്ക്ക് ഓണസമ്മാനമായി സ്വപ്നവീട് ഔരുക്കി. എട്ടരലക്ഷം രൂപ ചെലവിട്ടാണ് വിവേകാനന്ദ രണ്ട് കിടപ്പുമുറികളും അടുക്കളയും ഹാളും വരാന്തയുമടങ്ങുന്ന വീട് നിര്മിച്ചത്. സോഫയും കട്ടിലുമെല്ലാം സമീപവാസികള് സമ്മാനിച്ചു. പഠനത്തില് മിടുക്കനായ മകന് ആദിത്യദേവിനെ സഹായിക്കാനും പ്രോത്സാഹിപ്പിക്കാനും വിവേകാനന്ദ സേവാകേന്ദ്രം പ്രവര്ത്തകര് എത്താറുണ്ടായിരുന്നു. പ്രദീപ് മുതിരപ്പറമ്ബില്, കെ.ഡി. സജീഷ്, ഷാലി വാഴപ്പുള്ളി, രാഹുല്, കിരണ് കൊണ്ടിയാറ, കെ.ഡി. ബിനീഷ് എന്നിവരുടെ മേല്നോട്ടത്തിലാണ് വീടിന്റെ നിര്മാണം പൂര്ത്തിയാക്കിയത്. തിരുവോണ നാളില് രാവിലെ വീടിന്റെ താക്കോല് ദാനം നടനും എംപിയുമായ സുരേഷ് ഗോപി നിര്വ്വഹിച്ചു. മുരിയുംതോട്സേവാകേന്ദ്രം ഓഫീസില് വെച്ച് നടന്ന താക്കോല് ദാന ചടങില്, ലുലു ഗ്രൂപ്പ് മീഡിയ കോഡിനേറ്റര് എന് ബി സ്വരാജ്,ഡോ പ്രത്യുഷ് പൊക്കാഞ്ചേരി, വലപ്പാട് പോലീസ് അഡ്മിനിസ്റ്റീവ് ഓഫീസര് അസിസ്റ്റന്റ് എന് എ നൂറുദ്ദീന് ,രശ്മി ഷിജോ എന്നിവര് സന്നിഹിതരായിരുന്നു. കരയാമുട്ടം വിവേകാനന്ദ സേവാകേന്ദ്രം വ്യത്യസ്ഥമാവുന്നത് ഇങ്ങനെ നിരവധിയായ ജീവകാരുണ്യപ്രവര്ത്തനങ്ങളിലൂടെയും, സാമൂഹീക പ്രവര്ത്തനങ്ങളിലൂടെയും ശ്രദ്ദേയമാണ് കരയാമുട്ടം വിവേകാനന്ദ സേവാകേന്ദ്രം. വലപ്പാട് ഗവണ്മെന്റ് ആശുപത്രിയിലെ രോഗികള്ക്കും കൂട്ടിരിപ്പുകാര്ക്കും, ഒരുദിവസം പോലും മുടങ്ങാതെ 10 വര്ഷമായി ഭക്ഷണം എത്തിച്ച് നല്കുന്നത് വിവേകാനന്ദ സേവാകേന്ദ്രമാണ്. രോഗികള്ളെ പെട്ടെന്ന് ആശുപത്രിയിലെത്തിക്കാനും അടിയന്തിര ചികിത്സ ഉറപ്പ് വരുത്തുന്നതിനുമായി ആബുലന്സ് സര്വ്വീസും ഇവര് നടത്തി വരുന്നുണ്ട്. കൂടാതെ 2010 ല് ഒരു ദിവസം കൊണ്ട് 1000ലേറെ പേര് രക്തദാനം നടത്തിയ ക്യാമ്ബ് സംഘടിപ്പിച്ചതിനുള്ള ആംഗീകാരവും വിവേകാനന്ദ സേവാകേന്ദ്രത്തെതേടിയെത്തി. ഇങ്ങനെ നിരധിയായ മാതൃകാപ്രവര്ത്തനം നടത്തി മുന്നോട്ട് പോവുന്ന സേവാകേന്ദ്രത്തിന് പുതിയൊരു പൊന്തൂവല് കൂടിയാവുകയാണ് സ്നേഹവീട്. പുതുതായിനിര്മിച്ച വീട്ടില് നടന്ന പാലുകാച്ചല് ചടങ്ങില് കെ വി ലൗലേഷ് ഭദ്രദീപം തെളിയിച്ചു. പടിയൂര് ഉണ്ണികൃഷ്ണന് മാസ്റ്റര്, അതുല്യഘോഷ് വെട്ടിയാട്ടില്, ഗിരിതയ്യില് എന്നിവര് സന്നിഹിതരായിരുന്നു. പ്രദീപ് മുതിരപ്പറമ്ബില്, സജീഷ് കുറ്റിക്കാട്ട്, ഷാലി വാഴപ്പുള്ളി , ഗിരീഷ് സി, അനില് പഴൂര്, നോഫ് ടീച്ചര്,രാഹുല് കൊണ്ടിയാറ , എന് എസ് പ്രജീഷ് തുടങ്ങിയവര് നേതൃത്വം നല്കി.